אהרן אנטונובסקי

אהרן אנטונובסקי (19 בדצמבר 1923 – 7 ביולי 1994) היה פרופסור לסוציולוגיה ישראלי-אמריקאי, אשר עבודתו הדגישה את הקשר שבין דחק, בריאות ורווחה.

קורות חיים

אנטונובסקי נולד בארצות הברית, הוא היגר לישראל ב-1960, לאחר שהשלים את הדוקטורט שלו באוניברסיטת ייל. במשך שנים מספר הוא היה חוקר במחלקה לסוציולוגיה רפואית באוניברסיטה העברית. במהלכה של תקופה זאת הדגישה עבודתו האקדמית את הבדלי המעמדות החברתיים בריבודיות ובמוסריות. ב-1972 הוא סייע לייסד את בית הספר לרפואה באוניברסיטת בן-גוריון בנגב והחזיק בקתדרה על שם קונן-לוננפלד בסוציולוגיה של הבריאות. במהלך עשרים שנות עבודתו במחלקה זו, פיתח אנטונובסקי את התאוריה של בריאות וחולי, אותה הוא כינה "המודל הסלוטוגני", שתואר בספרו משנת 1979 ונקרא: "בריאות, לחץ והתמודדות", שלאחריו הוציא ספר נוסף שמונה שנים מאוחר יותר: "חשיפת המסתורין על הבריאות", שבאותה עת קשרו לו כתרים מלומדי בריאות כבעל תרומה חשובה להבנת הקשר שבין בריאות וחולי. מושג מפתח בתאוריה הסלוטוגנית של אנטונובסקי הוא "תחושת קוהרנטיות" (sense of coherence), אשר לה שלושה מרכיבים: (א) מובָנות, שפירושה המידה שבה האדם מבין את האתגרים שבחייו ומוצא בהם היגיון; (ב) נהילות, שפירושה המידה שבה אדם תופס שיש לו משאבי התמודדות רלוונטיים לאתגרים שבחייו; (ג) משמעותיות, שפירושה המידה שבה אדם מוצא משמעות והניעה (מוטיבציה) בהתמודדות עם האתגרים שבחייו. תחושת קוהרנטיות נמצאה קשורה באופן חיובי למדדים שונים של בריאות ורווחה גופנית ונפשית, וכמסייעת בבלימת התפתחות של מחלות גופניות ותופעות נפשיות כמו דיכאון, הפרעה פוסט-טראומית ומחשבות אובדניות. 

מחקר שנעשה לאחרונה בפסיכונוירואימונולוגיה, תומך ברבות מהנחותיו של אנטונובסקי בתיאוריה הסלוטוגנית. אנטונובסקי נפטר ב-1994, אולם התיאוריה והמחקר בגישה הסלוטוגנית ממשיכים להתפתח ברחבי העולם. את התחום מובילים בישראל פרופ' שפרה שגיא וד"ר אבישי אנטונובסקי (הבן של אהרן אנטונובסקי). הפעילות הבינלאומית בתחום זה מרוכזת על-ידי האגודה לתיאוריה ולמחקר בסלוטוגניות, שמרכזה נמצא במכון הסלוטוגניות בציריך. למעוניינים בהרחבת ידיעותיהם על הגישה הסלוטוגנית מומלץ לעיין בספר Handbook of Salutogenesis שיצא לאור במהדורה שנייה בשנת 2022.

ביבליוגרפיה

The Sociology of health and health care in Israel/ editor: Aaron Antonovsky, series editor: Ernest Krausz. Studies of Israeli society; v. 005. New Braunswick: transaction Publishers, 1990.
 Unraveling the mystery of health: how people manage stress and stay well/ Aaron Antonovsky. San Francisco, California.: Jossey-Bass Publication, 1987.
 A time to reap: the middle age of women in five Israeli subcultures/ Nancy Datan, Aaron Antonovsky, Benjamin Maoz. Baltimore, Md.: Johns Hopkins University Press, 1981.
 Health, stress, and coping: New perspective on mental and physical well-being/ Aaron Antonovsky. San Francisco, California.: Jossey-Bass, 1979.
 Abraham David Katz: Jew, man and sociologist/ Aaron Antonovsky. Jerusalem, 1975.
 Hopes and fears of Israelis: consensus in a new society/ Aaron Antonovsky and Alan Arian. Jerusalem: Jerusalem Academic Press, 1972.
 חיי חברה בקיבוץ: בעיותיו של משק אחד בקיבוץ המאוחד/ הלן אנטונובסקי, אהרן אנטונובסקי, נעמי בירן. ירושלים: המכון למחקר חברתי שמושי, תש"ל, 1970.

קישורים חיצוניים
 תקציר המאמר של אהרן אנטונובסקי "המודל הסלוטוגני כתאוריה מכוונת בקידום הבריאות


קטגוריה:סוציולוגים ישראלים
קטגוריה:בעלי תואר דוקטור מאוניברסיטת ייל
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:סגל אוניברסיטת בן-גוריון בנגב: מדעי הבריאות
קטגוריה:ישראלים ילידי ארצות הברית
קטגוריה:יהודים הקבורים בהר המנוחות
קטגוריה:עולים בשנות ה-1960
קטגוריה:ישראלים שנולדו ב-1923
קטגוריה:ישראלים שנפטרו ב-1994